文翠珊四月宣布提前大選，原來諗住係要擴大保守黨響國會擁有嘅三百三十一席嘅優勢，可以增加響脫歐談判入面嘅籌碼，當時保守黨響支持度領先工黨超過廿點，原本係要攞到壓倒性贏出係絕對冇問題。但係之後形勢逆轉，保守黨提倡嘅緊縮政策唔得民心，相反工黨雖然選前民意調查一直處於下風，但係無包袱嘅黨魁郝爾彬用一份被形容係八十三年來最左最民粹嘅政綱，對抗保守黨，建議大幅增加公營房屋、醫療開支、向有錢人加稅、大學學費全免之類，雖然傳媒劣評如潮，但係提出嘅福利政策就攞隨後生選民支持，兩黨嘅支持度不斷收窄。